CELEX: 32022R0096
Language: fi
Date: 2022-01-25 00:00:00
Title: Komission täytäntöönpanoasetus (EU) 2022/96, annettu 25 päivänä tammikuuta 2022, Euroopan parlamentin ja neuvoston asetuksen (EU) 2019/1242 10 artiklan soveltamista koskevista säännöistä tiettyjen tietojen keräämisen osalta annetun täytäntöönpanoasetuksen (EU) 2019/1859 muuttamisesta (ETA:n kannalta merkityksellinen teksti)

26.1.2022   
               
               
                  FI
               
               
                  Euroopan unionin virallinen lehti
               
               
                  L 17/1
               
            
         KOMISSION TÄYTÄNTÖÖNPANOASETUS (EU) 2022/96,
         annettu 25 päivänä tammikuuta 2022,
         Euroopan parlamentin ja neuvoston asetuksen (EU) 2019/1242 10 artiklan soveltamista koskevista säännöistä tiettyjen tietojen keräämisen osalta annetun täytäntöönpanoasetuksen (EU) 2019/1859 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon hiilidioksidipäästönormien asettamisesta uusille raskaille hyötyajoneuvoille ja Euroopan parlamentin ja neuvoston asetusten (EY) N:o 595/2009 ja (EU) 2018/956 sekä neuvoston direktiivin 96/53/EY muuttamisesta 20 päivänä kesäkuuta 2019 annetun Euroopan parlamentin ja neuvoston asetuksen (EU) 2019/1242 (1) ja erityisesti sen 10 artiklan,
         sekä katsoo seuraavaa:
         
                     (1)
                  
                  
                     Komission täytäntöönpanoasetuksen (EU) 2019/1859 (2) 1 artiklassa velvoitetaan valmistajat seuraamaan tiettyjen uusien raskaiden hyötyajoneuvojen osalta pilkulla erotetut arvot sisältävää tiedostoa, jolla on sama nimi kuin työtiedostolla ja jonka tiedostopääte on .vsum ja joka sisältää koostetut tulokset kunkin sellaisen simuloidun käyttöprofiilin ja hyötykuorman osalta, joka tuotetaan komission asetuksen (EU) 2017/2400 (3) 5 artiklan 1 kohdan a alakohdassa tarkoitetulla simulointivälineellä sen graafisella käyttöliittymällä varustetussa versiossa, jäljempänä ’sum exec -tiedosto’, ja raportoimaan kyseisen tiedoston tiedoista.
                  
               
                     (2)
                  
                  
                     Tämä velvoite on porrastettu ajallisesti ajoneuvojen simulointipäivän perusteella; simuloinnin aikaisimpien päivämäärien (1 päivän tammikuuta 2019 ja 30 päivän syyskuuta 2019 välisenä aikana) osalta on raportoitava vasta täytäntöönpanoasetuksessa (EU) 2019/1859 säädetyistä kahdesta raportointipäivästä myöhäisempään mennessä, jotta voidaan ottaa huomioon se, että valmistajat voivat joutua toistamaan kyseiseen erään kuuluvien ajoneuvojen simuloinnin niistä riippumattomista syistä.
                  
               
                     (3)
                  
                  
                     Ensimmäiseltä raportointikaudelta, jonka määräaika on 30 päivä syyskuuta 2020, saatujen tietojen arviointi on tällä välin osoittanut, että täytäntöönpanoasetuksen (EU) 2019/1859 1 artiklan 2 kohdan a alakohdan mukaisesti vastaanotettujen sum exec -tiedostojen ensimmäiseen erään perustavasta analyysistä saadaan vakaita tuloksia. Tästä syystä ei ole enää tarpeen velvoittaa valmistajia raportoimaan täytäntöönpanoasetuksen (EU) 2019/1859 1 artiklan 2 kohdan b alakohdassa tarkoitettuja tietoja, ja kyseinen alakohta olisi poistettava.
                  
               
                     (4)
                  
                  
                     Sen vuoksi täytäntöönpanoasetusta (EU) 2019/1859 olisi muutettava.
                  
               
                     (5)
                  
                  
                     Tässä asetuksessa säädetyt toimenpiteet ovat ilmastonmuutoskomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Täytäntöönpanoasetuksen (EU) 2019/1859 muuttaminen
            Poistetaan täytäntöönpanoasetuksen (EU) 2019/1859 1 artiklan 2 kohdan b alakohta.
         
         
            2 artikla
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 25 päivänä tammikuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 198, 25.7.2019, s. 202.
         
            (2)  Komission täytäntöönpanoasetus (EU) 2019/1859, annettu 6 päivänä marraskuuta 2019, Euroopan parlamentin ja neuvoston asetuksen (EU) 2019/1242 10 artiklan soveltamista koskevista säännöistä tiettyjen tietojen keräämisen osalta (EUVL L 286, 7.11.2019, s. 10).
         
            (3)  Komission asetus (EU) 2017/2400, annettu 12 päivänä joulukuuta 2017, Euroopan parlamentin ja neuvoston asetuksen (EY) N:o 595/2009 täytäntöönpanosta raskaiden hyötyajoneuvojen hiilidioksidipäästöjen ja polttoaineenkulutuksen määrittämisen osalta ja Euroopan parlamentin ja neuvoston direktiivin 2007/46/EY ja komission asetuksen (EU) N:o 582/2011 muuttamisesta (EUVL L 349, 29.12.2017, s. 1).